5G
นายอู อ่องจิมิด (คนไทยรู้จักกันในชื่ออาจารย์สมเกียรติ) ชาวเมียนมา โทร.มาหาผมเมื่อเช้า กรณี ฯพณฯ ดอว์ และและมอ (Daw Leh Leh Maw) มุขมนตรีภาคตะนาวศรี สาธารณรัฐแห่งสหภาพเมียนมา เห็นชอบในหลักการที่นายอู อ่องจิมิด เสนอให้จัดงานแสดงสินค้าไทยที่เมืองมะริด ระหว่าง 26 เมษายน-1 พฤษภาคม 2561 ท่านใดสนใจเชิญได้ที่ไลน์แอท Myeik Fair ไอดี ,@rku8536s, กันเอาเองครับ,หนุ่มสาวชาวจีน 3 คนที่พำนักพักอาศัยในกัมพูชามาเยือนเมืองไทย เล่าให้ฟังว่า คนกัมพูชาที่ทำงานในบริษัทอสังหาริมทรัพย์ร่วมทุนกัมพูชา-จีน สนใจแต่ข่าวผู้ว่าราชการจังหวัดตะแกวฆ่านางเชา สุวัฒนา ม่ายสาวพราวเสน่ห์ แม้ผู้ว่าฯ จะถูกจับกุมไปแล้วเมื่อวันอาทิตย์ที่ผ่านมา แต่ความสนใจของผู้คนก็ไม่สร่างซา,หนุ่มสาวชาวจีนเล่าว่า คนจีนก็สนใจข่าวแบบนี้ + ความบันเทิง เช่นกัน แต่ที่สนใจควบคู่กันไปก็คือเรื่องที่ประธานาธิบดีสีจิ้นผิงประกาศว่าเสาหลักต้นหนึ่งในการสร้างจีนให้เป็นประเทศสังคมนิยมสมัยใหม่ให้ได้ในกลางศตวรรษที่ 21 คือ พลังอำนาจทางวิทยาศาสตร์และเทคโนโลยี,แต่เพื่อนร่วมงานของพวกตนในบริษัทที่กรุงพนมเปญไม่ค่อยสนใจด้านอื่นเลยนอกจากข่าวชู้สาวและละคร จึงมีคนทำนายทายว่า อนาคต ชื่อแผ่นดินนี้คือกัมพูชา แต่เจ้าของธุรกิจในประเทศที่แท้จริงคือคนจีนและคนเวียดนาม สำหรับเจ้าของแผ่นดินเดิมจะเปลี่ยนสถานะมาเป็นผู้ทำงานให้เจ้านายคนจีนและญวน,พ้นจากเรื่องกัมพูชา หนุ่มสาวจีนพวกนี้คุยกันถึงเรื่องที่ปี 2562 กระทรวงอุตสาหกรรมและเทคโนโลยีสารสนเทศจีนจะออกใบอนุญาตสัญญาณโทรศัพท์ 5G ให้ผู้ประกอบการ และหลังจากที่บริษัทหัวเหว่ยผลิตชิปคอมพิวเตอร์ 5G และโทรศัพท์มือถือรุ่น 5G ออกมาจำหน่ายใน พ.ศ.2562 แล้ว พวกตนจะเอาเทคโนโลยี 5G มาใช้ในเชิงพาณิชย์โดยเร็วที่สุดได้ยังไง,ย้อนหลังกลับไปในตอนที่รัฐบาลจีนออกใบอนุญาตสัญญาณโทรศัพท์ 4G ทำให้เกิดการเปลี่ยนแปลงด้านการค้าพาณิชย์ มีการค้าขายออนไลน์เกิดขึ้นทุกตรอกซอกมุมของประเทศ สร้างเศรษฐีใหม่พันล้านหยวนเกิดขึ้นในแผ่นจีนทุกวัน เทคโนโลยี 4G ทำให้คนรวยกลายเป็นคนจน ส่วนคนจนที่นำเทคโนโลยี 4G มาใช้ในการค้าขายก็กลายเป็นคนรวย,ขณะที่เขียนหนังสือรับใช้อยู่ในขณะนี้ บริษัทไชนาโมบาย ไชนายูนิคอม และไชนาเทเลคอม ได้สร้างสถานีฐาน 5G และได้ทดลองใช้เครือข่าย 5G พัฒนาระบบรถยนต์ขับเคลื่อนด้วยตนเอง เมืองอัจฉริยะ และบ้านอัจฉริยะ ได้สำเร็จแล้วในกรุงปักกิ่ง นครเซี่ยงไฮ้ ฉงชิ่ง กว่างโจว หนานหนิง ซูโจว และหนิงโป,ตอนนี้ หนุ่มสาวชาวจีนทั้งประเทศเตรียมสตางค์เอาไปใช้ในการอบรมสัมมนาวิชา 5G ซึ่งเป็นมาตรฐานใหม่สำหรับเครือข่ายไร้สายเคลื่อนที่ มนุษย์พูดและเขียนเรื่อง the Internet of things กันมาหลายปีแล้ว แต่ยังไม่ได้เกิดขึ้นอย่างสมบูรณ์ เชื่อว่า the internet of things จะสมบูรณ์ใน พ.ศ.2563 และเมื่อวันนั้นมาถึง ชีวิตของมนุษย์จะเปลี่ยนไปอย่างคาดไม่ถึง,จีนวันนี้ หมดยุคก๊อบปี้งานแล้วครับ หนุ่มสาวจีนเล่าให้ฟังว่า รายงานองค์การทรัพย์สินทางปัญญาโลกซึ่งเป็นหน่วยงานของสหประชาชาติ ให้ข้อมูลว่า ประเทศที่มีการจดสิทธิบัตรนานาชาติมากที่สุดใน พ.ศ. 2560 คือ สหรัฐอเมริกา (56,600 ฉบับ) อันดับ 2 คือจีน (48,900 ฉบับ) และอันดับ 3 คือญี่ปุ่น (48,200 ฉบับ),ตอนนี้จำนวนการยื่นจดสิทธิบัตรของจีนโตขึ้นมากกว่าร้อยละ 10 ต่อปี และจะแซงสหรัฐฯ จนกลายเป็นแชมป์จดทะเบียนสิทธิบัตรอันดับ 1 ใน พ.ศ.2564 นี่หมายความว่า จีนทุ่มเทกับงานวิจัยและพัฒนาอย่างสุดลิ่มทิ่มประตู นายกเทศมนตรีในแต่ละเมืองของจีนต่างประกาศก้องร้องตะโกนว่า จะพัฒนาเมืองของตนให้เป็นเมืองแห่งนวัตกรรม เพื่อรองรับการค้าการลงทุนจากต่างประเทศ โดยเฉพาะการค้าออนไลน์,สำนักสิทธิบัตรสหภาพยุโรปยอมรับว่า พ.ศ. 2560 จีนยื่นคำร้องขอจดสิทธิบัตรต่อหน่วยงานของตนเองมากกว่า 8,330 รายการ ทำให้ตอนนี้ จีนเป็นประเทศที่ยื่นขอจดสิทธิบัตรเป็นอันดับ 5 ของสำนักฯแล้ว,วันนี้ สิ่งที่ประธานาธิบดีสีจิ้นผิงเคยฝันไว้ว่าจีนจะประสบความสำเร็จในการสร้างประเทศสังคมนิยมกลางศตวรรษที่ 21 เริ่มเห็นเค้าลางแห่งความเป็นจริงแล้ว,5G และนวัตกรรมจะทำให้จีนบรรลุความฝันเร็วยิ่งขึ้น.,นิติการุณย์ มิ่งรุจิราลัย,songlok1997@gmail.com, 
ปี 2562 กระทรวงอุตสาหกรรมและเทคโนโลยีสารสนเทศจีนจะออกใบอนุญาตสัญญาณโทรศัพท์ 5G ให้ผู้ประกอบการ
5G,หัวเหว่ย,จีน,เปิดฟ้าส่องโลก,นิติการุณย์ มิ่งรุจิราลัย